ডার্থ মাউল

ডার্থ মাউল (ইংরেজি: Darth Maul), পরবর্তীতে শুধু মাউল নামে পরিচিত, হলেন স্টার ওয়ার্স ফ্র্যাঞ্চাইজির একজন কাল্পনিক চরিত্র। ডার্থ সিডিয়াসের প্রথম শিষ্য হিসেবে প্রশিক্ষণপ্রাপ্ত হয়ে, তিনি একজন সিথ লর্ডে পরিণত হন এবং দুই ব্লেড বিশিষ্ট লাইটসেবারের মালিক হন। শরীরের লাল ও কালো উল্কি এবং মাথার শিঙের জন্য তিনি সর্বাধিক পরিচিত। স্টার ওয়ার্স: এপিসোড ১ – দ্য ফ্যান্টম মিনেস চলচ্চিত্রে তাঁর প্রথম আবির্ভাব ঘটে (চরিত্রায়ণ করেন রে পার্ক এবং কণ্ঠ প্রদান করেন পিটার সেরাফিনোউইজ)। সেই চলচ্চিত্রে তিনি ওবি-ওয়ান কেনোবির হাতে নিহত হয়েছেন বলে মনে হলেও স্টার ওয়ার্স: দ্য ক্লোন ওয়ার্স অ্যানিমেটেড টেলিভিশন ধারাবাহিক থেকে জানা যায় যে, মারাত্মক জখম নিয়েও মাউল শেষ পর্যন্ত বেঁচে ছিলেন। পরবর্তীতে স্টার ওয়ার্স রেবেলস ধারাবাহিক এবং ২০১৮-এর সলো: এ স্টার ওয়ার্স স্টোরি চলচ্চিত্রে তাঁর পুনরাগমন ঘটে; যার সবগুলোতে কণ্ঠ প্রদান করেন স্যাম উইটওয়ার। ব্রাজিলের লোকদের কাছ থেকে অনুপ্রাণিত হয়ে মাউলের দেহের উল্কিগুলো তৈরি করা হয়েছে। উপাসনারত টোট্যামদের কাছ থেকে অনুপ্রাণিত হয়ে প্রথমে মাউলের মাথায় পালক বসানো হলেও, পরবর্তীতে পালকের বদলে শিং বসানো হয়, যা শয়তানকে নির্দেশ করে। তাঁর পোশাকেও কিছুটা পরিবর্তন আনা হয়েছে। প্রথমে পেশি প্রদর্শনকারী আঁটসাঁট পোশাক নির্ধারণ করা হলেও, পরে তা পাল্টে সামুরাইদের ব্যবহৃত পোশাক নির্ধারণ করা হয়। কারণ লাইটসেবার লড়াইয়ে প্রচুর পরিমাণে লাফানো, ঘোরা, দৌড়ানো ও গড়ানোর দরকার পড়ে। দ্য ফ্যান্টম মিনেস চলচ্চিত্রে ডার্থ মাউলকে চরিত্রায়ণ করেন অভিনেতা ও মার্শাল শিল্পী রে পার্ক। সেই সাথে কণ্ঠ প্রদান করেন কমেডিয়ান/কণ্ঠ অভিনেতা/প্রযোজক পিটার সেরাফিনোউইজ। স্টার ওয়ার্স: এপিসোড ১ – দ্য ফ্যান্টম মিনেস চলচ্চিত্রের কাহিনী অনুযায়ী, ডার্থ মাউল তাঁর মাস্টার (প্রভু) ডার্থ সিডিয়াসের কাছ থেকে ন্যাবুর রাণী পাডমি আমিডালাকে অপহরণের নির্দেশ পান। ট্যাটুইনে রাণীর মহাকাশযানে প্রবেশের সময় জেডাই মাস্টার কোয়াই-গন জিন (লিয়াম নিসন) তাঁকে বাধা দেন এবং দু’জনে লাইটসেবার লড়াইয়ে লিপ্ত হন। ঘটনাক্রমে মাউল কোয়াই-গনকে পরাজিত করে হত্যা করেন। পরবর্তীতে কোয়াই-গনের শিষ্য ওবি-ওয়ান কেনোবি (ইউয়ান ম্যাকগ্রেগর) মাউলকে পরাজিত করেন ও শরীরের মাঝ বরাবর কেটে দু’ টুকরো করে ফেলেন। এই চলচ্চিত্রে মাউলকে অপরাধ সংস্থা ক্রিমসন ডনের অধিপতি হিসেবে দেখা যায়। স্টার ওয়ার্স: দ্য ক্লোন ওয়ার্স অ্যানিমেটেড ধারাবাহিকের তৃতীয় মরশুমে ডার্থ মাউলের আবির্ভাব ঘটে। অ্যাটাক অফ দ্য ক্লোনস এবং রিভেঞ্জ অফ দ্য সিথ চলচ্চিত্রের মাঝামাঝি সময়কার কাহিনী সেখানে উপস্থাপন হয়। মাউলকে ডেথোমির গ্রহের নাইটব্রাদার গোত্রের একজন যোদ্ধা হিসেবে বর্ণনা করা হয়। ডেথোমির গ্রহটি প্রভাবশালী নাইটসিস্টারদের ডাকিনীবিদ্যা সংঘের আবাসস্থল, যার নেতৃত্ব দেন মাদার তেলজিন। চতুর্থ মরশুমে মাউলকে জীবিত দেখানো হয়, যিনি ওবি-ওয়ান কেনোবির হাতে নিহত হয়েছেন বলে ধরে নেয়া হয়েছিল। স্যাভেজ অপ্রেস একটি জরাজীর্ণ গ্রহে মাউলকে খুঁজে পায়। সেখানে মাউল অ্যামনেশিয়ায় আক্রান্ত অবস্থায় অবস্থান করছিলেন। মাউলের সমস্ত স্মৃতিশক্তি লোপ পেয়েছিল। পরবর্তীতে অপ্রেস মাউলকে ডেথোমিরে ফেরত আনেন। সেখানে মাদার তেলজিন মাউলের স্মৃতিশক্তি ফিরিয়ে আনেন এবং তাঁর খণ্ডিত দেহের বাকি অংশে রোবোটিক পা যুক্ত করে দেন। পঞ্চম মরশুমে মাউল স্যাভেজকে তাঁর শিষ্য হিসেবে গ্রহণ করেন এবং একটি অপরাধ সাম্রাজ্য গড়ে তুলতে শুরু করেন। অনুসারী বাড়াতে তাঁরা ফ্লোরামে ভ্রমণ করেন। স্টার ওয়ার্স রেবেলস ধারাবাহিকের দ্বিতীয় মরশুমে বৃদ্ধ মাউলের আবির্ভাব ঘটে। "Maul, Darth"। Star Wars Databank। Lucasfilm। সংগ্রহের তারিখ ২০১১-০৯-২৪।  Nicholas, Christopher (২০১৬)। Star Wars: I Am a Sith। Little Golden Books। Illustrated by Chris Kennett। পৃষ্ঠা 14। আইএসবিএন 978-0736436083।  Cotta Vaz, Mark (জুলাই ১৯৯৯)। "Phantom Visions"। Cinefex (78): 39–68।  Moyers, Bill (১৯৯৯-০৪-২৬)। "Of Myth And Men"। Time Magazine। ২০১৩-০৮-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৪-২০।  "Designing a Sith Lord"। জুন ১১, ২০০৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৬, ২০২০।  Wetmore, Jr., Kevin J. (১০ আগস্ট ২০১৭)। The Empire Triumphant: Race, Religion and Rebellion in the Star Wars Films। McFarland & Company। পৃষ্ঠা 127। আইএসবিএন 9781476611716।  "'Star Wars: Rebels' resurrects a familiar old foe"। Ew.com। সংগ্রহের তারিখ ১০ নভেম্বর ২০১৭।  আইএমডিবিতে ডার্থ মাউল উইকিমিডিয়া কমন্সে ডার্থ মাউল সংক্রান্ত মিডিয়া রয়েছে।